ПРОТОКОЛ № 7

от заседание на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, проведено на 01 юли 2025 г.

Днес, 01 юли 2025 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към ПК на ВСС, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 СВЕТЛАНА БОШНАКОВА 
		 ЙОРДАН СТОЕВ
	 ГЕОРГИ КУЗМАНОВ – чрез видео-конферентна връзка

От администрацията на ВСС: 

Петя Тянкова -  директор на дирекция „Дисциплинарна дейност“;

Мая Атанасова  – началник отдел „Дисциплинарни производства на прокурори и следователи“, дирекция „Дисциплинарна дейност“;

Благой Кирилов – старши експерт – юрисконсулт в отдел „Дисциплинарни производства на прокурори и следователи“, дирекция „Дисциплинарна дейност“;

Заседанието протече при следния дневен ред:

1.	Заповед № 433/09.05.2025 г. на административния ръководител на Районна прокуратура – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Валентина Атанасова Годжова – прокурор в Районна прокуратура – Велико Търново.
/Рег. индекс № ВСС-10108/19.06.2025 г./

2.	Становище и сигнал с изх. № Ж-25-424/19.06.2025 г. по описа на Инспектората към Висшия съдебен съвет, заведени с рег. № ВСС-10166/19.06.2025 г. по описа на ВСС.

3.	Извлечение от протокол № 22 от заседание на комисията „Бюджет и финанси“ към Пленума на Висшия съдебен съвет, проведено на 18 юни 2025 г., относно изготвяне на проектобюджет на Висшия съдебен съвет за 2026 г. и бюджетни прогнози за 2027, 2028 и 2029 г.

4.	Извлечение от решение по т. 3 от протокол № 22 от заседание на комисия „Бюджет и финанси” към пленума на ВСС, проведено на 18 юни 2025 г., относно изготвяне на подробен отчет към полугодието за изпълнение на програмния бюджет на съдебната власт за 2025 г.

5.	Определение № 5501 от 27.05.2025 г. по описа на Върховния административен съд, Шесто отделение, постановено по адм. д. № 11436/2024 г., с което оставя без разглеждане жалбата на Кирил Светлозаров Пейчинов -  прокурор във Военно-окръжна прокуратура против решение по т. 1 от протокол № 38/06.11.2024 г. на Прокурорската колегия на Висшия съдебен съвет и прекратява производството по адм. д. № 11436/2024 г. по описа на Върховен административен съд. 

6.	Заповед № РД-08-513/20.06.2025 г. на административния ръководител – военно – окръжен прокурор на Военно – окръжна прокуратура – София.
 
По внесената допълнителна точка и на основание последвалите разисквания по дневния ред

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Включва в дневния ред следната допълнителна точка:

7.	Информация от изпълняващия функциите административен ръководител – градски прокурор на Софийска градска прокуратура относно предприетите действия по изпълнение на препоръките, дадени с Акт за резултати от извършена комплексна планова проверка на Софийска градска прокуратура и Следствения отдел към Софийска градска прокуратура, възложена със Заповед № ПП-24-43/16.09.2024 г. на главния инспектор на Инспектората към Висшия съдебен съвет. 
	Приложение: Писмо с рег. индекс № ВСС-9169/24.06.2025 г. по описа на ВСС.

По дневния ред:

1. ОТНОСНО: Заповед № 433/09.05.2025 г. на административния ръководител на Районна прокуратура – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Валентина Атанасова Годжова – прокурор в Районна прокуратура – Велико Търново.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                 Р Е Ш И:

Избира Георги Кузманов чрез жребий на случаен принцип измежду членовете на Комисията, за проучване и доклад на Заповед № 433/09.05.2025 г. на административния ръководител на Районна прокуратура – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Валентина Атанасова Годжова – прокурор в Районна прокуратура – Велико Търново.

2. ОТНОСНО: Становище и сигнал с изх. № Ж-25-424/19.06.2025 г. по описа на Инспектората към Висшия съдебен съвет, заведени с рег. № ВСС-10166/19.06.2025 г. по описа на ВСС.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                Р Е Ш И:

2.1. ПРИЕМА за сведение становище и сигнал с рег. № ВСС-10166/19.06.2025 г. по описа на Висшия съдебен съвет. 
	
2.2. И.ф. административен ръководител на Софийска районна прокуратура да уведоми комисията за предприетите действия по изпълнението на препоръка, дадената в сигнал с изх. № Ж-25-424/19.06.2025 г. по описа на Инспектората към Висшия съдебен съвет

3. ОТНОСНО: Извлечение от решение по т. 1 от протокол № 22 от заседание на комисия „Бюджет и финанси” към пленума на ВСС, проведено на 18 юни 2025 г., за изготвяне на проектобюджет на Висшия съдебен съвет за 2026 г. и бюджетни прогнози за 2027, 2028 и 2029 г.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                  Р Е Ш И:

3.1. ПРИЕМА информацията, изготвена в изпълнение на решенията по            т. т. 3, 4 и 6 от решение по т. 1 по протокол № 22 от заседанието на комисия „Бюджет и финанси” към пленума на ВСС, проведено на 18 юни 2025 г., за изготвяне на проектобюджет на Висшия съдебен съвет за 2026 г. и бюджетни прогнози за 2027, 2028 и 2029 г. 

3.2. Решението по т. 3.1, ведно с мотивите към него, да се предостави на дирекция „Бюджет и финанси“ по компетентност, както и остойностеното и обосновано предложение за нова дейност - провеждане на обучителен семинар през 2026 г. в размер на 10 440 лв. (десет хиляди четиристотин и четиридесет лева).

4. ОТНОСНО: Извлечение от решение по т. 3 от протокол № 22 от заседание на комисия „Бюджет и финанси” към пленума на ВСС, проведено на 18 юни 2025 г., относно изготвяне на подробен отчет към полугодието за изпълнение на програмния бюджет на съдебната власт за 2025 г.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                 Р Е Ш И:

4.1. ПРИЕМА информацията, изготвена в изпълнение на решение по             т. 3 от протокол № 22 от заседанието на комисия „Бюджет и финанси” към пленума на ВСС, проведено на 18 юни 2025 г., относно изготвяне на подробен отчет към полугодието за изпълнение на програмния бюджет на съдебната власт за 2025 г. 

4.2. Решението по т. 4.1, ведно с мотивите към него, да се предостави на дирекция „Бюджет и финанси“ по компетентност. 

5. ОТНОСНО: Определение № 5501 от 27.05.2025 г. по описа на Върховния административен съд, Шесто отделение, постановено по адм. д. № 11436/2024 г., с което оставя без разглеждане жалбата на Кирил Светлозаров Пейчинов -  прокурор във Военно-окръжна прокуратура против решение по т. 1 от протокол № 38/06.11.2024 г. на Прокурорската колегия на Висшия съдебен съвет и прекратява производството по адм. д. № 11436/2024 г. по описа на Върховен административен съд.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме за сведение Определение № 5501 от 27.05.2025 г. по описа на Върховния административен съд, Шесто отделение, постановено по адм. д. № 11436/2024 г., с което оставя без разглеждане жалбата на Кирил Светлозаров Пейчинов -  прокурор във Военно-окръжна прокуратура против решение по т. 1 от протокол № 38/06.11.2024 г. на Прокурорската колегия на Висшия съдебен съвет и прекратява производството по адм. д. № 11436/2024 г. по описа на Върховен административен съд, и същото да се приложи към кадровото дело на прокурора.

6. ОТНОСНО:	Заповед № РД-08-513/20.06.2025 г. на административния ръководител – военно – окръжен прокурор на Военно – окръжна прокуратура – София.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                  Р Е Ш И:
		6.1. Приема за сведение писмо с рег. № ВСС-14258/20.06.2025 г. по описа на ВСС (изх. № 3365/2023 г. от 20.06.2025 г. по описа на Военно – окръжна прокуратура – София), ведно със Заповед № РД-08-513/20.06.2025 г. на административния ръководител – военно – окръжен прокурор на Военно – окръжна прокуратура – София.
		
6.2. Изпраща Заповед № РД-08-513/20.06.2025 г. на административния ръководител – военно окръжен прокурор на Военно – окръжна прокуратура – София на Комисията по атестиране и конкурси към Прокурорската колегия на Висшия съдебен съвет, за прилагане към кадровото дело на магистрата. 
		
6.3. Указва на административния ръководител – военно – окръжен прокурор на Военно – окръжна прокуратура – София, че при изпълнение на дисциплинарните наказания, наложени с решение на дисциплинарно наказващия орган по отношение на магистрати от поверения му орган на съдебната власт, следва да се съобразява с разпоредбата на чл. 36, ал. 1, изр. 2 и чл. 323, ал. 2 от Закона за съдебната власт. 

7. ОТНОСНО: Информация от изпълняващия функциите административен ръководител – градски прокурор на Софийска градска прокуратура относно предприетите действия по изпълнение на препоръките, дадени с Акт за резултати от извършена комплексна планова проверка на Софийска градска прокуратура и Следствения отдел към Софийска градска прокуратура, възложена със Заповед № ПП-24-43/16.09.2024 г. на главния инспектор на Инспектората към Висшия съдебен съвет. 
Приложение: Писмо с рег. индекс № ВСС-9169/24.06.2025 г. по описа на ВСС

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

ПРИЕМА за сведение постъпила информация с писмо рег. индекс № ВСС-9169/24.06.2025 г. от изпълняващия функциите административен ръководител – градски прокурор на Софийска градска прокуратура относно предприетите действия по изпълнение на препоръките, дадени с Акт за резултати от извършена комплексна планова проверка на Софийска градска прокуратура и Следствения отдел към Софийска градска прокуратура, възложена със Заповед № ПП-24-43/16.09.2024 г. на главния инспектор на Инспектората към Висшия съдебен съвет. 

ПРЕДСЕДАТЕЛ НА КОМИСИЯ 
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ
ПРОКУРОРСКАТА КОЛЕГИЯ НА 
ВИСШИЯ СЪДЕБЕН СЪВЕТ:		/П/

ЕВГЕНИ ИВАНОВ